# harzhal
## Brezhoneg
### Etimologiezh

    Eus ar verb krennvrezhonek harzaff (aet d'an adstumm harzhañ) gant ur c'hwezhadur rakgerel faos ; evit arton en henvrezhoneg.
    Da geñveriañ gant ar verboù arthio, cyfarth e kembraeg ha hartha e kerneveureg, dezho ar memes ster.
    Ar ster koshoc'h o vezañ moarvat « soroc'hal e-giz un arzh », un deverad savet diwar arth « ourz, arzh » en henvrezhoneg.
    Gwelet arzh.

### Verb

harzhal /ˈhar.zal/ verb gwan (displegadur)
* Reiñ e vouezh da glevet pa gomzer eus ar c'hi.
** Harzhal a oar al louarn ken heñvel ouzh ar c'hi ma kred ar c'hi e-unan e vez ur c'hi all oc'h harzhal. — (Tad Medar, An Tri Aotrou, 1981, p. 111.)
** Petra a ya gant an hent Hep daoulagad na dent Hag a lavar stagañ ar c'hôg hag ar yar Ha lezel ar c'hi da harzhal ? — Ar vuzhugenn. — (Jules Gros, Le trésor du breton parlé Troisième Partie, 1974, p. 334.)

#### Adstummoù

* harzhañ, harzhiñ

#### Deveradoù

* harzhadeg
* harzhadenn
* harzher
* harzherezh

#### Krennlavarioù

* Lezel ar chas tagnous da harzal Hag an dud sot da gaozeal — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 64.)
* Ar chas na harzhont ket a grog — (Jules Gros, Le trésor du breton parlé Troisième Partie, 1974, p. 153.)

#### Troidigezhioù

* alamaneg : bellen
* esperanteg : boji
* galleg : aboyer
* gresianeg : γαβγίζω (gabgízo)
* ido : aboyar
* indonezeg : menyalak , menggonggong
* italianeg : abbaiare
* kembraeg : cyfarth
* kurdeg : reyîn , ewtîn , rewîn
* nederlandeg : blaffen
* poloneg : szczekać
* rusianeg : лаять
* saozneg : to bark
* spagnoleg : ladrar
* tchekeg : štěkat
* tsolyáni : kahák
* volapük : vaulön

### Daveoù

Roll an daveoù :
* : Ar c'hCatholicon
* : Lexique Étymologique des termes les plus usuels du Breton Moderne, p. 158.